De Fûke (film)
De Fûke wie de twadde Fryske (lowbudget)-spylfilm fan Steven de Jong, op basis fan 'e roman De Fûke fan auteur Rink van der Velde. De film kaam yn 2000 yn de bioskopen. Van der Velde hat it senario skreaun, tegearre mei Steven de Jong. De muzyk is fan De Kast.

It ferhaal 
Jelle (Rense Westra) is in ienfâldige ielfisker. Hy wurdt oppakt troch de Dútsers om 't syn soan Germ, dy 't yn it ferset sit, betrape is by in wapendropping. Yn syn ferhoar ûntdekt Jelle pas wat der mei syn soan bard is. Nei 't er oppakt is, folget syn hûn him hieltyd nei it plak dêr ’t er hinne brocht wurdt, sels oant Jelle delsketten wurdt.

Akteurs 
 Rense Westra - Jelle
 Syb van der Ploeg - JP
 Steven de Jong – Germ
 Peter Tuinman - SD-adjudant
 Hidde Maas - NSB-boargemaster
 Hilbert Dijkstra - adjudant
 Joop Wittermans – keapman
 Cynthia Abma – Mirjam
 Jan Arendz – de maat 

Yn 2001 waard de film yn trije dielen op telefyzje fertoand.

Fryske oarlochsfilm
Fryske histoaryske film
Histoaryske oarlochsfilm
Frysktalige film
Film fan Steven de Jong
Film út 2000
Film oer it Nederlânsk ferset yn de Twadde Wrâldkriich
Film oer de Twadde Wrâldkriich yn Jeropa en Afrika
Film basearre op in literêr wurk